Ramunė Burškaitienė

**Ramunė Burškaitienė** (g. 1982 m. Šiauliuose) – Lietuvos edukologė, socialinių mokslų daktarė, vadovėlių ir metodinių priemonių autorė, menininkė.

## Biografija
2006 m. baigė Šiaulių universitetą, įgijo edukologijos bakalauro kvalifikacinį laipsnį bei auklėtojo ir mokytojo profesinę kvalifikaciją. 2008 m. baigė edukologijos magistro studijas. 2014 m. apgynė daktaro disertaciją tema „Ikimokyklinio ugdymo įstaigos lauko ugdomosios aplinkos turinio konceptualizavimas“. Suteiktas socialinių mokslų (edukologijos) daktaro laipsnis. 2023 m. baigė Vilniaus dailės akademijos (VDA) keramikos technologijų ir dekoravimo papildomo ugdymo programas.

2006–2018 m. dirbo Šiaulių universitete dėstytoja ir mokslo darbuotoja, dalyvavo pedagogikos tyrimuose bei tarptautiniuose projektuose, vadovavo pedagogų praktikai.

Nuo 2015 m. bendradarbiauja su leidykla „Šviesa“ – išleido kelias dešimtis metodinių priemonių ikimokykliniam ugdymui, kurios naudojamos Lietuvos švietimo įstaigose.

## Akademinė veikla
Tyrimų sritys – ikimokyklinio ugdymo turinio analizė ir tobulinimas, ugdomosios aplinkos konceptualizavimas, 5 raidžių (STEAM) koncepcija, edukacinių priemonių kūrimas ir taikymas. Publikavo straipsnius Lietuvos ir užsienio leidiniuose, skaitė pranešimus tarptautinėse konferencijose (OMEP, ECER). Jos darbai cituojami kitų autorių moksliniuose straipsniuose ir tyrimuose.

## Meninė veikla
Nuo 2021 m. kuria meninę juvelyriką iš porceliano, sidabro ir kitų tauriųjų medžiagų bei mažosios plastikos kūrinius. Kūrybą pristatė virtualioje parodų ir renginių platformoje „Neatšaukti atidarymai, dalyvavo grupinėse parodose, meno ir dizaino renginiuose: 32-ojoje Kalėdinių miniatiūrų parodoje Šiaulių „Laiptų galerijoje“, už kūrybą gavo specialųjį prizą, tarptautiniame mados festivalyje „Fashion Week Klaipėda“, „Smart Pop Up“ Lukiškių kalėjimas 2.0 ir kt.

## Narystė
* Lietuvos kūrėjų klubo narė (nuo 2021 m.)
* Inovacijų agentūros bendradarbystės centro „Spiečius“ narė (nuo 2021 m.)
* Lietuvos marketingo asociacijos LIMA narė (2021–2024 m.)
* OMEP Lietuvos skyriaus narė (2012–2019 m.)
* Lietuvos mokslininkų sąjungos narė (2010–2018 m.)

## Leidiniai
* Burškaitienė, R. (2020). *OPA PA draugai PI KA! Interaktyvios užduotys*. Eduka klasė.
* Burškaitienė, R. (2019). *STEAM ugdymas: patarimai ir idėjos kaip ugdyti darželinuką*. Kaunas: Šviesa. ISBN 9785430069681
* Burškaitienė, R. (2019). *OPA PA draugai PI KA dalijamoji medžiaga*. Kaunas: Šviesa. ISBN 9785430069667
* Burškaitienė, R. (2019). *OPA PA draugai PI KA žaidimų knyga*. Kaunas: Šviesa. ISBN 9785430069674
* Burškaitienė, R. (2018). *YGA GA. Pedagogo knyga*. Kaunas: Šviesa. ISBN 9785430067960
* Burškaitienė, R. (2018). *YGA GA pasiekimų knygelė*. Kaunas: Šviesa. ISBN 9785430067953
* Burškaitienė, R. (2018). *YGA GA kūrybinės veiklos užduočių bloknotas*. Kaunas: Šviesa. ISBN 9785430067946
* Burškaitienė, R. (2018). *Fabiukas ir pašėlę nutikimai*. Kaunas: Šviesa. ISBN 9785430068042
* Burškaitienė, R. (2017). *OPA PA draugai PI ir KA vasaroja*. Kaunas: Šviesa. ISBN 9785430067915
* Burškaitienė, R. (2016). *OPA PA draugai PI KA! Pedagogo knyga*. Kaunas: Šviesa. ISBN 9785430066338
* Burškaitienė, R. (2016). *OPA PA draugai PI KA! Kūrybinės veiklos užduočių bloknotas*. Kaunas: Šviesa. ISBN 9785430066307
* Burškaitienė, R. (2016). *OPA PA draugai PI KA! Pasiekimų knygelė*. Kaunas: Šviesa. ISBN 9785430066321
* Burškaitienė, R. (2016). *OPA PA draugai PI KA! Plakatai. I dalis*. Kaunas: Šviesa. ISBN 9785430066314
* Burškaitienė, R. (2016). *OPA PA draugai PI KA! Plakatai. II dalis*. Kaunas: Šviesa. ISBN 9785430066703
* Burškaitienė, R. (2016). *OPA PA draugai PI KA! Plakatai. III dalis*. Kaunas: Šviesa. ISBN 9785430066710
* Burškaitienė, R. (2014). *Ikimokyklinio ugdymo įstaigos lauko ugdomosios aplinkos turinio konceptualizavimas: daktaro disertacija*. Vilnius: BMK leidykla.

## Šaltiniai

## Nuorodos
* Oficiali svetainė
* Research for all. ACADEMIA
* LITUANISTIKA (LDB)